ОПИС И СПЕЦИФИКАЦИЈЕ ПРЕДМЕТА, УСЛОВИ ИСПОРУКЕ ИЛИ ИЗВРШЕЊА

Услуге одржавања и ажурирања софтвера за рачуноводство, под редним бројем ЈН бр. 11/2025.

Због потребе одржавања континуитета у раду Одељења за буџет и финансије Општинске управе Кладово, неопходно је наставити са пружањем услуге одржавања софтверских модула (програма).

У складу са потребама Наручилац захтева одржавање купљених модула програма ТРЕЗОР – САВЕТНИК и програм САВЕТНИК ВЕБ у вангарантном року. а под условима прецизираним у даљем тексту и у моделу Уговора.

1) Програм ТРЕЗОР – САВЕТНИК је рачунарски софтвер који обухвата следеће модуле:

1. Буџетско рачуноводство (модули: финансијско рачуноводство, планирање, извештавање).

2. Обрачун зарада.

3. Основна средства.

4. Ликвидатура.

2)Програм САВЕТНИК ВЕБ је програм - рачунарски софтвер за припрему и састављање програмског буџета јединице локалне самоуправе.

Одржавање програма се састоји из:

• сталне контроле и одржавања програма у исправном и функционалном стању;

• измена у програму које настају због промена законских прописа;

• константне обуке и усавршавања запослених за рад на програму и уопште на целом систему, телефоном, осим у изузетним случајевима;

• редовне дистрибуције нових, измењених верзија програма, електронском поштом (интернет);

• сталних стручних консултација и обуке извршиоца за коришћење програма на обукама, као и објављивањем објашњења у часопису Саветник.

Програми се одржавају по пријави и позиву Наручиоца или због неких измена у важећим прописима, даљинским приступом програму преко интернета.

Извршилац се обавезује да приступи риступи интервенцији у најкраћем могућем року, а најкасније 72 сата од момента пријаве.

Државни празници, суботе и недеље су нерадни дани, те се не урачунавају у рок из претходног става.

За обавезе које настану у 2026.години средства ће бити обезбеђена у буџету за ту годину, у складу са Уредбом о критеријумима за утврђивање природе расхода и условима и начину прибављања сагласности за закључивање одређених уговора који, због природе расхода, захтевају плаћање у више година. ("Службени гласник РС", бр. 21 /2014, 18 / 2019).